text: Kunne du tænke dig at blive flymekaniker? 
  06 september 2016 kl. 06.47
  Flyvevåbnet har svært ved at rekruttere nok unge med interesse for at uddanne sig som flymekanikere. Derfor holder de nu åbent hus for interesserede.
  Flyvevåbnet inviterer til åbent Hus hos Fighter Wing Skrydstrup for potentielle ansøgere til flymekanikeruddannelsen.
  Her vil det være muligt at stifte bekendtskab med arbejdspladsen, nuværende flymekanikere og ikke mindst se en F-16-flyver på helt tæt hold.
  Arrangementet sker i forbindelse med, at Flyvevåbnet i øjeblikket søger unge til flymekanikeruddannelsen, og nu er der mulighed for potentielle ansøgere at se deres fremtidige arbejdsplads med egne øjne.
  Arbejdet som flymekaniker indebærer blandt andet reparation og vedligeholdelse af fly. En flymekaniker skal foretage eftersyn af flyene og efterfølgende melde dem klar. Arbejdet som flymekaniker indebærer også reparation og vedligeholdelse af fly. Desuden skal flymekanikeren aflæse data fra flyets computer.
  Uddannelsen som flymekaniker tager tre år og kræver, man har enten en 9. eller 10. klasseseksamen og karakteren 02 i dansk og matematik.
  
  Program tirsdag d. 6. september 2016 kl. 16 - 18
  ·      Velkomst. Orientering om opgaver ved Fighter Wing.·      Flymekanikeruddannelsen, herunder optagelseskrav, afprøvning og ansættelsesvilkår.·      Hangar besøg - se en F-16 på tæt hold. Orientering om flyets konstruktion og virkemåde.·      Afslutning. Info om ansøgning
  
  